
‏ו' אדר א תשע"ט
‏11 פברואר 2019

לכבוד                                              				


שלום רב,

                                      

הנדון: בקשה לקבלת מידע מכוח חוק חופש המידע, תשנ"ח 1998 – 
עלות שנתית החלפת דישון כלורי בחנקתי
סימוכין: פנייתכם מיום 8.2.19
ראשית, אני מודה על פנייתך אלינו, כמופיע בסימוכין למכתבי זה.
בבקשת המידע שהעברת אלינו, שעניינה: עלות שנתית החלפת דישון כלורי בחנקתי, ביקשת לקבל העתק מחקר אשר בדק את הדברים הבאים:
1. הדרים (לימון – הצמאה)
2. עלות שנתית (לחקלאי) החלפת דישון אשלגן כלורי באשלגן חנקתי (מבוטא א. ק"ג יחידת יסוד,  ב. ק"ג אשלגן כלורי).
3. עלות שנתית (לחקלאי) החלפת דישון אשלגן כלורי באשלגן חנקתי ביחס לפדיון שנתי מבוטא באחוזים.
4. עלות שנתית (לחקלאי) החלפת דישון אשלגן כלורי באשלגן חנקתי ביחס להוצאה שנתית מבוטא באחוזים.
5. עלות שנתית (למדינת ישראל) נזק שטיפת המלחים סיום הצמאת לימון אל מי תהום (חנקות וכלורידים מי שפ"דן).
6. עלות שנתית (למדינת ישראל) נזק שטיפת המלחים סיום הצמאת לימון אל מי תהום  (כלורידים דישון אשלגן כלורי).
7. עלות שנתית (למדינת ישראל) נזק שטיפת המלחים סיום הצמאת לימון בזבוז משאב מים.
8. עלות שנתית (למדינת ישראל) נזק למס הכנסה ולמדד שטיפת המלחים סיום הצמאת לימון (בזבוז מים, בזבוז דשן חנקני, הוצאות עבודה.
9. עלות שנתית (למדינת ישראל)  בדישון אשלגן כלורי נזק שטיפת הכלורידים אל מי התהום.
10. עלות שנתית (למדינת ישראל) בדישון אשלגן כלורי נזק שטיפת המלחים עם החנקות אל מי התהום.
את כל המוזכר לעיל, ביקשת גם ביחס למטעים ולירקות.
במענה לבקשת המידע שהגשת למשרדנו, הכלכלה והתעשייה, ולאחר בדיקה אל מול גורמים מקצועיים רלוונטיים לבקשתך, כמו גם בהתאם להנחיות הלשכה המשפטית במשרדנו – הכלכלה והתעשייה, אבקש להשיבך בדברים, כדלקמן:
המחקרים באשר להם מתייחסת בקשתך למידע לא נעשו במשרדנו - הכלכלה והתעשייה, ואינם בתחומי פעילותו ו/או אחריותו של משרדנו.
היות וכך, כמו גם לאור העובדה כי הבדיקה שנערכה העלתה כי מחקרים אלו אף אינם נמצאים במשרדנו, לא נוכל להיעתר לבקשתך וזאת מכוח חוק חופש המידע, התשנ"ח-1998, בהתבסס על סע' 8 (3):
8.    רשות ציבורית רשאית לדחות בקשה לקבלת מידע באחד מאלה:
 (3)  לאחר שנקטה אמצעים סבירים, התברר לה שלא ניתן לאתר את המידע או  שאינו מצוי ברשותה;
נשמח להיות לכך לעזר בעתיד, בנושאים עליהם אמון משרדנו.



בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: עו"ד אמל כולאב, הלשכה המשפטית       
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

